Көп баскычтуу ракета
Көп баскычтуу ракета – удаалаш аракетке келүүчү бир канча баскычтан турган ракета. Аракетке келген баскычтагы отун күйүп бүтүшү менен кыймылдаткычы да өчүп, баскыч өзүнчө ажырайт [же анын бөлүгү, мисалы, отун сактагыч (бак) же кыймылдаткыч орнотмосу] да, жалпы салмак азайып, ылдамдык күчөйт. Көп баскычтуу ракетанын конструкциялык схемасы удаалаш жайгашкан баскычтардан жана пакеттик схемадан (туурасынан бөлүштүрүлгөн) турат. Биринчи баскычынын кыймылдаткычтуу орнотмосу удаалаш, экинчисиники бардыгы бир убакта иштейт. Көп баскычтуу ракетанын химиялык отундун негизинде биринчи, экинчи жана жогорку космостук ылдамдыкта кыймылдайт жана космостук объектилерди алып чыгууда колдонулат.
Техника

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9